شانەی راگەیانن ئەمنی لە بەیاننامەیگ وت: دوو حەشارگە لە ناوچەی نارین رەوانگە کریان لە کەرت ئۆپراسیۆنەیل دیالە، نزیکەی ١٠ تیرۆرست هاناویان.
بەیاننامەگە وتیش: فڕۆکەیل F_16 لە فەرماندەیی هیز ئاسمانی وەگورەی ئی زانیاریەیلە  توەنستن ئی دوو حەشارگە بکەنە ئامانج، و وەتەواوی لەلای سەر تیرۆرستەیل خاپووریان کردن.
هەرلیوا، دەزگای دژەتیرۆر لە بەیاننامەیگ وت: وە هەماهەنگی بەرزیگ وەگەرد وەڕیەوبەرایەتی گشتی دژە تیرۆر هەولێر، وەردەوامە لە ئۆپراسیۆنەیل چینەیی ئەرا وەشوینکەفتن چەتەیل ریخریاگ داعش، ک توەنست ئەندامەیل ناودیاریگ لە ویلایەت باکوور بەغداد و ویلایەت ئەنبار دەسگیر بکەێد ک هەر لە  (هـ د م ) زەنازناو ئەبو ئەحمەد  جومەیلی کار ئەمنی کەرت کەێد، و(ع ر م ) وەنازناو  ئەبو  حسێن مرعاوي کار ئەمیر سەربازی لە ناوچەی حۆز کەرت جزيرەی رەمادي کەێد.
